Puent de Piedra de Zaragoza

Iste articlo ye sobre o Puent de Piedra de Zaragoza. Ta atros usos se veiga Puent de Piedra

O Puent de Piedra y Pretil de San Lázaro se localizan en Zaragoza (Aragón). Dende o sieglo XII se miró de construir un puent que garantizara o paso de l'Ebro de forma permanent. En 1401 se prencipioron as obras d'o puent que conoixemos en l'actualidat, dirichitas por Gil de Menestral, estando rematato en 1440.
Una riada en l'anyo 1643 destruyió dos d'as arcatas centrals d'o puent, feito que se documenta en a Vista de Zaragoza pintata en 1647 por Martínez del Mazo. Yera o trampo a on que se devantoron dos torreciellas d'orichen medieval. O puent fue apanyato en 1659, incluindo as dos torres, por Felipe de Busignac, mayestro d'obras de Zaragoza, que modificó tamién os tallamars y espolons d'o puente, enamplando-los.
En 1789 l'arquitecto Agustín Sanz realizaba o pretil de l'Ebro que iba dende o Puent de Piedra dica o Convento de Sant Lazaro. Ista muralla se construyió en seis meses rematando-se as obras o 24 d'aviento de 1789, t'aprevenir o risgo de inundacions en a ciudat por as posibles creixidas d'Ebro. 
O Puent de Piedra y o suyo pretil, son un elemento clau en a composición urbana d'a ciudat, de gran importancia formal y funcional, estructurador d'o conchunto y d'o paisache natural y edificato.

Ista importancia no estió unicament en l'ambito d'Aragón sino que estió important tamién a nivel estatal, ya que historicament, dende meyatos d'o sieglo XV, o puent garantizaba as comunicacions d'o cuadrant nord-este peninsular.

D'o pretil d'a marguin dreita, se sape que en 1777 os arquitectos Pedro del Mazo y Juan Ortiz de Lastra prencipian a suya construcción. Lo fan con piedra picada. Ocupa o espacio entre o Templo d'o Pilar y o Puent de Piedra cual zaguera arcata ya se trobaba cubierta tal y como contrimuestra o plan de 1778. Mas de meyo sieglo dimpués, José de Yarza, por reyal decreto de 1845, devanta la topografía d'o sector, en a que se veye que o pretil contina estando lo mesmo. Manimenos, hue lo día, se desconoixe o suyo estato actual, a suya conservación y a suya ubicación exacta.

A piedra emplegata ta construir iste puent proveniba d'a pedrera que teneba o Papa en o cabezo de Burrén (termin municipal de Frescano). María Teresa Iranzo Muñío: El puente de Piedra de Zaragoza en la baja edad media; la culminación de un proyecto ciudadano Artigrama, núm. 15, 2000. O puent contiene piedra de Frescano y Grisén.

 Referencias 

 Bibliografía 
 GUITART APARICIO, Cristóbal: «El Puente de Piedra», en Guillermo Fatás Cabeza, (coord.) Guía histórico-artística de Zaragoza, Zaragoza, Ayuntamiento (Servicio de acción cultural), 1991, págs. 197-200. ISBN 84-86807-76-X.
 28 de junio de 2002

 Vinclos externos 

Categoría:Biens d'Intrés Cultural d'Aragón
Piedra